**ՀՀ Արագածոտնի մարզպետ Սերգեյ Մովսիսյանի շնորհավորական ուղերձը Գիտելիքի և դպրության օրվա առթիվ**

Սիրելի՛ աշակերտներ, ուսանողներ, հարգելի՛ մանկավարժներ, կրթական ոլորտի պատասխանատուներ,

Շնորհավորում եմ նոր ուսումնական տարվա մեկնարկի ու Գիտելիքի և դպրության օրվա առիթով։

Այսօր կրթօջախներում հաճելի իրարանցում է, ուսումնառուների համար առանձնակի տոն է, և ուզում եմ, որ նույն խանդավառությամբ ողջ տարին սովորեք, աշխատեք, առաջավոր լինեք, հաջողություններ կերտեք ու մեզ հպարտանալու առիթներ ընձեռեք։

Օրն առանձնահատուկ ու հիշարժան է առաջին դասարանցիների համար, որոնց մուտքը դպրոց ջերմորեն շնորհավորում եմ։

Սիրելի՛ աշակերտներ, հավատացեք, այսօր գիտելիքն է ամենազորեղ ուժը, որի շնորհիվ թռիչքաձև աճելու է մեր երկրի բարեկեցությունը։

Կրթության հարգն իմացող յուրաքանչյուրը կվերահաստատի, որ այն ամուր հենարան է, որն օգնելու է արժանի տեղ գտնել մեծ արևի տակ։

Լիահույս եմ, որ առաջիկայում լսելու եմ ձեր հաջողությունների մասին, ձեզ մարզպետարանում հյուրընկալելու առիթներ եմ ունենալու։

Հաջող ու արդյունավետ ուսումնաշրջան եմ մաղթում։

ՀՀ Արագածոտնի մարզպետ Սերգեյ Մովսիսյան